**Strømforsyninger til medicinal- og jernbaneindustri**

Strømforsyninger fra programmet QUINT Power fra Phoenix Contact åbner for nye anvendelsesmuligheder: Med certificering for en-fasede strømforsyninger i henhold til IEC 60601-1 og EN 60601-1 er de egnede til brug i elektrisk udstyr i medicinske miljøer, såsom kirurgisk belysning eller hospitalssenge. De fire dyplakerede moduler giver optimal beskyttelse i ekstreme omgivelser mod støv, korrosive gasser eller ved 100 % luftfugtighed og overholder retningslinjer for jernbanedrift EN 50155.

Strømforsyningerne har en udgangsstrøm på 3,5 – 40 A ved en nominel udgangsspænding på 12, 24 eller 48 V DC. For maksimal rådighed for de tilsluttede forbrugere udløser SFB-teknologi (Selective Fuse Breaking) standard automatsikringer pålideligt. Strømkredse med fejl bliver dermed lukket ned, fejlen begrænses omgående og vigtige anlægsdele forbliver i drift. Til magnetisk udløsning af automatsikringer leverer 40 A modulet for eksempel strømspidser på 215 A i 12 millisekunder. Den præventive funktionsovervågning af spænding og strøm visualiserer kritiske driftstilstande og signaliseres til styringen via den aktive koblingsudgang eller den potentialfrie relækontakt, inden fejl opstår. Med strømreserven Power Boost står der konstant 1,5 gange nominel strøm til rådighed til kobling af belastninger med høj startstrøm uden at overbelaste den nominelle spænding. Med en effektivitet på 93 % har enheden kun lidt varmetab. Det sparer ikke blot energi, men forlænger også levetiden for alle tilsluttede enheder.

For yderligere information kontakt Product Manager Brian Lumby, blumby@phoenixcontact.dk.